बीकानेर। रेडियो सिटी के आरजे रजत के प्रयासों से नोखा में बाल विवाह के प्रयास को रोका गया। एफएम स्टेशन रेडियो सिटी ने अक्षय तृतीया पर बाल विवाह रोकने का अभियान शुरू किया था। इसी के तहत बीकानेर के नोखा से अज्ञात व्यक्ति ने फोन करके आरजे रजत को इस आशय की जानकारी दी थी। इसके बाद रजत ने प्रशासन को सूचना दी। प्रशासन ने तुरंत कार्रवाई करके इस विवाह को रुकवाया। अब इसी मामले में प्रशासन आगे की कार्रवाई कर रहा है। रजत ने बताया कि वर की उम्र जहां २४ साल थी, वहीं बालिका नाबालिग थी। सूचना मिलने पर टी एम मीडिया ग्रुप और रेडियो सिटी 91.1 एफ एम ने प्रशासन से सहयोग लिया था।